ming030890/wiki-yue-high-quality huggingface dataset:
性別 (文法)

係指 [一張]-[靚嘅]-[櫈 (chaise)] 噉解—櫈係死物，理應冇性別，但 chaise（指櫈）呢隻字詞文法屬陰性，所以要跟返陰性名詞嘅處理方法。

語言分類
港澳同廣州人：荔枝！一把荔枝三把火！嚟自柏林、學緊粵語嘅朋友：Die Litschi！呢隻字詞文法上係陰性！（Litschi 係德文字指荔枝，配咗 die 呢隻單數陰性主格嘅指定冠詞。）
睇埋：語言類型
語言類型學係語言學嘅一個子領域，專門研究點樣按照各種特徵將語言分類。
文法性別都可以攞嚟將語言分類，分做:2.1
有文法性別（例：法文、意大利文、西班牙話、俄羅斯話同希伯來話等）定冇文法性別（例：粵語、標準官話同日本話等）？
有幾多種文法性別？例如法文嘅文法性別分陽性同陰性兩種，而德文就係分陽性陰性中性三種。
邊啲詞性要嘜性別（喺性別上配合名詞）？
例如俄羅斯話就會要求形容詞、數詞以及動詞要同名詞性別一致，亦有啲語言會更進一步，要求例如連副詞都要同名詞性別一致。
有啲語言近乎句子入面每一隻字都要喺性別上配合返名詞，例如係非洲東南部國家馬拉維嘅官方語言馬拉維話，就被指有噉嘅情況—喺句嘢入面是但攞隻字詞嚟睇，隻字詞都可以話到畀人知句子入面嘅名詞係咩性別。
用咩準則分配性別:2.2？
有文法性別嘅語言，往往會有啲規律將名詞按語義或者音系特性嚟分類，某啲類嘅名詞硬係屬陽性，而某啲類嘅名詞就硬係屬陰性。用德文做例子：喺德文入面，指岩石同礦物嘅名詞傾向會係陽性，而指生果（尤其係菠蘿同荔枝等熱帶產嘅生果）嘅名詞傾向會係陰性。呢種「某啲類嘅名詞，傾向會屬某種性別」嘅做法，表示隻語言嘅使用者遇到前所未見嘅字詞（新詞或者外來詞呀噉）嗰陣，都可以決定隻字詞屬邊個文法性別。
有陣時，唔同語言分配文法性別嘅準則可以啱啱相反，而呢點可以令啲人學語言嗰陣有困難：例如喺主流羅曼語言（法文同意大利文等）裏面，太陽係陽性而月亮係陰性；而喺德文裏面，太陽係陰性而月亮係陽性（下表），如果有個人母語係德文但想學法文，就成日會喺太陽同月亮嘅性別上犯錯。
呀噉。

語言演變
睇埋：量詞
喺語言演變嘅漫長過程當中，語言可以由冇文法性別變到有文法性別，又或者係喪失文法性別系統。
例如英文喺呢方面就幾出名。古英文係 13 世紀前嘅英文，現代英文嘅語言祖先。古英文曾經有一套完整嘅文法性別系統，會好似德文噉將名詞分陽性陰性中性三種，文法上會要求代名詞同埋某啲分詞喺性別上要配合名詞。不過，後嚟英文喺演變嘅過程當中慢慢喪失咗性別系統。廿世紀初嘅英文淨係得返自然性別，淨係要求啲實際上有性別嘅嘢要跟性別文法規則：
現代英文要求代名詞喺性別上要吻合名詞，用 he 配合男性嘅名詞同埋用 she 配合女性嘅名詞呀噉，但「名詞分男女」呢樣嘢只會用於「實際上真係指緊有性別嘅嘢」嘅名詞；
除此之外，現代英文有時會用有性別嘅代名詞指冇生命嘅嘢，例如廿世紀嘅英系人仲係成日會用 she 嚟稱呼船隻（下句）；呢種做法被指係古代文法性別系統嘅殘餘。
整體嚟講，英文明顯冇主流歐洲語言咁多性別相關嘅文法規則。
廿世紀嘅美國人：鐵達尼號係 she！
港澳同廣州人：架船係女嘅？廿世紀嘅美國人：鐵達尼號係 she！
港澳同廣州人：架船係女嘅？

實際性別
學緊粵語嘅法國朋友：一個人！Une personne!港澳同廣州人：Une？呢個人係男人嚟㗎喎。法國朋友：係，但 personne 呢隻字文法上係陰性。
亦要留意嘅係，一隻名詞嘅文法性別，未必會夾佢語義上指嗰樣嘢嘅實際性別。
一般認為，如果一隻名詞指緊實際上有性別嘅嘢，噉佢嘅文法性別理應會同佢指嗰樣嘢嘅性別吻合，即係指男性事物—例如男人或者老公—嘅名詞會當文法上陽性，而指女性事物嘅名詞—例如女人或者老婆—會當文法上陰性。但事實表明間中都會有例外。好似係法文噉，有好多職業嘅名傳統上淨係得陽性，例如喺法國法文裏面，
先生（professeur）
淨得陽性，並冇女先生爾個字，就算話一個女人職業係先生，一樣照用 professeur ；又或者喺法文，
人（personne）
呢隻字淨得陰性，就算係男人，只要叫佢做「人」而唔叫佢做「男人」就當係陰性名詞噉處理。德文都有類似情況，例如小稱一定係中性，所以例如本來係尊稱嘅
小姐（Fräu­lein）
呢隻字都係中性，要用返中性名詞嘅處理方法嚟應付。
另外有啲話亦會有一啲叫做性別但係唔係性別嘅嘢；例如法文地名技術上有所謂中性，但係文法上其實即係陽性，只係唔使喺爾種地名前便加冠詞。
「
喺德文入面，一個後生女（Fräu­lein）冇性別，但係一樖大頭菜（Die Rübe）就有。諗吓呢個事實，係對大頭菜展示緊幾咁過高嘅崇敬，同時係幾咁無情噉唔尊重個女仔。
」

語系分佈
有文法性別嘅語言：
印歐語系：廿一世紀初世上最大語系，多數成員都有文法性別，英文查實係少數例外。
亞非語系：都係一個幾大嘅語系，比較出名嘅成員有希伯來話同阿拉伯話等，呢個語系都傾向有文法性別。
冇文法性別嘅語言：
漢藏語系：粵語等眾漢語所屬嘅語系，傾向係冇文法性別嘅。
南島語系：分佈遍及成個太平洋，例子有馬拉話。
壯侗語系：分佈喺東南亞同華南，泰國話同壯語屬呢個語系。
南亞語系：分佈喺東南亞，越南話就係屬呢個語系嘅。
阿勒泰語言聯盟（包括日本-琉球語系）
Chat KP

《Chat KP》（英文：Talker - Chat KP）係香港MakerVille製作嘅清談節目，由彭秀慧主持，2024年11月7號起逢禮拜四23:30-00:00（晚吹時段）喺ViuTV播出。每集主持會聯同嘉賓或現場觀眾（趣友）互動，以開信或即場致電方式拆解家庭觀眾嘅疑難雜症。因為節目開拍嗰陣九龍灣嘅晚吹錄影廠經已拆卸，早期集數用咗其他地方拍攝，到第17集開始返去到百勝角嘅新晚吹錄影廠拍攝。

節目調動
2024年11月7號：由於23:30-23:35播《控煙「理」要知》第8集，第1集延後到23:35-00:05播映。
周大福創建

周大福創建有限公司（英文：CTF Services Limited，港交所：00659），原名新創建集團有限公司（英文：NWS Holdings Limited），係喺香港同中國內地擁有多元化及市場領先業務既一間綜合基建企業，2003年成立。公司由新創建前身太平洋港口有限公司、新世界創建同埋新世界基建嘅基建業務重組而成。公司嘅主要股東係周大福企業集團，主席係生意人鄭家純。集團主要業務包括投資及管理中國收費高速公路、從事物流及倉儲等業務。集團其他業務有保險、設施管理，建築。
新創建旗下嘅香港會議展覽中心（管理）有限公司負責管理灣仔香港會議展覽中心。新創建集團喺2010年6月11號宣佈同豐盛創建企業有限公司達成協議，向佢出售部分從事服務業務嘅附屬公司－新創機電工程集團有限公司，總代價8.885億港元。
2023年6月27號，周大福企業（港交所：01929）提出以每股9.15港元收購重未實益持有嘅新創建全部已發行股份，比新創建股份喺最後交易日暫停買賣前喺香港聯合交易所所報嘅收市價每股7.99港元溢價14.5%。要約所需嘅最高現金金額將約爲355.12億港元。2024年12月19號正式改公司名。
Foodpanda

Foodpanda（香港以外叫富胖達，又譯空腹熊貓）係德國一間外賣送餐平台，2012年開業，營運範圍覆蓋亞、歐、非多個國家同地區。官方正名係食物同熊貓洋名合體字，而爛Gag中可以係「熊貓食物（貓糧）」、簡化做二字「食貓」。

歷史
Foodpanda於2012年喺東南亞創立，並喺新加坡、馬來西亞、印尼、泰國、菲律賓同台灣等地營運。
2014年2月，Foodpanda收購喺巴基斯坦嘅主要競爭對手 Eat Oye。
2016年11月，Foodpanda以一億美元將佢俄羅斯嘅 Delivery Club 業務出售畀 mail.ru。
2016年12月，Foodpanda被德國嘅競爭對手 Delivery Hero 收購。
2021年12月22日起，退出科隆、杜塞爾多夫、法蘭克福、漢堡、慕尼黑同斯圖加特六個德國城市，後續將重點放喺柏林市中心嘅創新中心，以便測試更多新技術同服務。
2017年12月11日，Foodpanda嘅印度業務被 Ola Cabs 收購。
2024年5月14日，Foodpanda喺臺灣嘅業務被 Uber （其旗下之外送服務 Uber Eats ）以9.5億美元收購，預計2025年上半年通過主管機關審核並完成交易同移轉。
12月25日，中華民國公平交易委員會會議做出決議，由於競爭疑慮大，將禁止結合。

香港Foodpanda
2021年4月，Foodpanda啟動餐廳 B2B端原料採購平台 pandamerchant 服務，令餐廳商戶可以喺供應鏈平台直接採購原料選擇，目前已經喺香港同泰國提供服務。
2021年11月13日，送遞員喺香港觀塘罷工嘅情況
2021年11月，喺香港嘅 Foodpanda外賣員唔滿意被削減服務費而發起罷工行動，有約300人參與，當中參與人士唔少係南亞外賣員，佢哋認為收入同工作唔成比例。有員工更聽聞有車手喺送遞途中遇上車禍，但公司要求受傷車手要先影相證明受傷，佢直斥公司十分冷血。經過勞資雙方談判一星期後，達成15項共識，包括改善地圖系統，以實際運送距離計算外賣員嘅工資同削減服務費等。
不過到2022年10月15號，外賣員指出新地圖系統所獲得嘅工資比以往低至少三成，質疑公司計算方法唔透明，變相減薪，連續兩日發起罷工。有參與罷工嘅外賣員表示行動千人響應。
2025年3月另一外賣平台戶戶送撤出香港，部分資產出售畀Foodpanda

平台
Foodpanda利用手機應用程式同網站提供訂餐服務，並將訂單發送畀合作餐廳，然後將餐點從餐廳外送畀客戶。
人稱代詞

人稱代詞（粵拼：jan4 cing1 doi6 ci4；英文：personal pronoun）係代名詞嘅一種，用嚟指人稱。英文嘅人稱代詞有 I（第一人稱）、you（第二人稱）同埋 he/she（第三人稱）。

性別
睇埋：文法性別
有好多語言嘅人稱代詞都會分男女，例如英文就係噉，廣東話亦都會分「佢」同「姖」嚟分男女。但係喺一般情况下，第三人稱代詞都係佢。呢樣嘢可以引致翻譯上嘅問題。
舉個實際例子，噉想像而家做機翻，
Input：She goes to the hospital.；呢句想譯做粵文 →
Output：佢去醫院。
由於廣東話本身嘅特性，句粵文 output 唔包含「句子最頭嗰個佢，係女嘅」呢一件資訊，即係話由英文 input 變做粵文 output 嘅過程入面，有啲資訊唔見咗；如果研究者跟住叫部電腦將句粵文 output 掉轉頭譯返做英文，就可能會變成 He goes to the hospital.－句嘢嘅意思走咗樣。

禮貌
睇埋：敬語同日本話
日文啲人稱代詞（尤其係我同你）有相當複雜嘅變化，要基於「體貌程度」嚟變樣，例如講自己（第一人稱）嗰陣，boku（ぼく / 僕）同 ore（おれ / 俺）都係男性用嚟指自己嘅代名詞，但 ore 係比較粗魯嘅，如果有個人喺正式場合度用 ore，啲人會覺得佢好冇禮貌。
2024–25年英格蘭甲組足球聯賽

2024年至2025年英格蘭甲組足球聯賽（英文：2024–25 EFL League One）係第33屆英格蘭甲組足球聯賽賽事。今屆英甲聯賽喺2024年8月9號開鑼。

積分榜
最後更新：2025年3月16號。 資料來源：EFL排名規則：1＞積分；2＞得失球差；3＞入球數；4＞對賽成績；5＞胯場；6＞作客入球數；7＞罰分；8＞12罰分的犯規行為
2024–25年泰國甲組足球聯賽

2024年至2025年泰國甲組足球聯賽（英文：2024–25 Thai League 1）係第28屆泰國甲組足球聯賽賽事。今屆泰甲聯賽喺2024年8月9號開鑼。

積分榜
最後更新：2025年3月16號。 資料來源：Thai League排名規則：1＞積分；2＞淨勝球；3＞入球數；4＞抽籤(R) 降班
巴蜀

巴蜀（英文：PT Prachuap F.C.）係泰國班武里府一間職業足球球會，依家踢緊泰國甲組足球聯賽。
危情假期

《危情假期》（Labor Day）係套美國嘅劇情片電影，喺2013年上畫。呢套戲片長111 分鐘，票房有20,275,812 美金。
周錦威

周錦威，BBS ，MH  ,香港親中派自由黨政治人物和商人,現為灣仔區議員(委任議員)  。

個人生活
周錦威曾向媒體透露自己喜歡參加馬拉松 ，甚至在家設置跑步機 。
司徒暉

司徒暉（英文：Louis Szeto Fai，Template:Hl）係香港男演員同模特兒，係前無綫電視基本藝人合約藝員。

簡歷
司徒暉讀過張熾昌紀念小學（2001年畢業） 同嶺南鍾榮光博士紀念中學（2006年畢業），喺2009年參加第24期無綫電視藝員訓練班入行，入行前做過救生員同游泳教練。畢咗業之後拍過好多電視劇，角色都係以跑龍套為主，戲份稍為重啲就係2014年《單戀雙城》裏面追求程展禛嘅「Simon」，同埋2016年《巨輪II》入面演高天鷲嘅保鑣「麥偉權（Mark）」。
2017年，司徒暉喺無綫台慶劇《降魔的》飾演被Salvia用魔術控制、殺死警察後自殺嘅監犯「林中」，令觀眾開始留意佢。2019年又喺王晶監製嗰套《荷里活有個大老千》裏面做文雄頭馬「榮少」，先至真正有人認識，依家重喺香港公開大學讀緊中國人文學科文學士進修課程。
楊漢成

楊漢成，香港政治人。

任小西灣富怡花園法團主席期間爭議
楊漢成身為小西灣富怡花園法團主席期間，曾經發出六封信件，指控前法團主席梁志貞動用屋苑儲備進行天價維修有黑幕，又指佢涉黑，梁志貞控告楊漢成誹謗並勝訴，要賠償40萬，楊漢成喺訴訟期間採用「拆單」方式從法團儲備裡面支用160萬訴訟費用，意圖避過法律要求嘅公開招標，手法被質疑。另外，法團六年亦未有理會屋宇署修葺令，致整個屋苑被釘契，去到2020年1月，業主聯署召開大會追討。

參選經歷
佢曾經3次參選區議會選舉（2011年，2015年，2019年），出選景怡選區，但都未能當選。
喺2015年香港區議會選舉，佢攞到1950票，未能當選。
名瞞戇族

《名瞞戇族》（英文：We're the Millers）係套美國嘅笑片，喺2013年上畫。呢套戲嘅主角係積遜蘇迪堅斯同埋珍妮花雅麗絲頓。
自由、平等、友愛

自由、平等、友愛（法文：Liberté, Égalité, Fraternité，讀音：[libɛʁte eɡalite fʁatɛʁnite]），係法國同海地嘅國家格言。呢句嘢喺法國大革命首先出現，跟住喺1946年第四共和、1958年第五共和畀人寫入法國憲法度，到咗而家已成為咗法國精神嘅代表。
美食新聞報道

《美食新聞報道》（Gourmet Express）係香港無綫電視嘅飲食資訊節目，介紹香港唔同食肆同飲食資訊。節目由2024年4月25號至2025年1月3號開始逢禮拜四、五晚21:30－22:00喺TVB Plus播；由2025年1月6號起，改為逢禮拜一、二、四晚20:00－20:30播，逢禮拜五晚20:00－20:30播嘅集數，片頭節目標誌同網上重溫另外叫《美食新聞報道 港台篇》（Gourmet Express HK Tai Friday），集數獨立計算，但節目表就照用返原名。
節目其中一啲內容經重新剪輯，用《美食新聞周報》（Gourmet Express Weekly）名義，由2025年1月18號起逢禮拜六21:30－22:00喺翡翠台播。

節目調動
美食新聞報道
2024年6月20及21號：由於分別直播《賽馬直擊 - 雅士谷金盃賽馬日》及《賽馬直擊 - 英聯邦盃賽馬日》，所以停播兩次。
2024年7月4號：由於直播《賽馬直擊》，而7月3號唔使直播《賽馬直擊》，所以改喺7月3號同一時段播。
2024年8月1號：由於直播《賽馬直擊 - 蘭秀錦標賽馬日》，所以停播一次。
2024年8月2、8、9號：由於直播《2024巴黎奧運 今晚全城撐》，所以停播三次。
2024年8月14號至9月4號：由於香港馬季唞暑，逢禮拜三唔使直播香港嘅《賽馬直擊》，節目加插逢禮拜三同一時段播。其中8月21號由於直播《賽馬直擊 - 國際錦標賽馬日》，所以改為20:00-20:25播。
2024年8月22-23號：由於分別直播《賽馬直擊 - 約克郡橡樹大賽日》同《賽馬直擊 - 楠索普錦標賽馬日》，所以改為20:00-20:25播出。
2024年10月2號：由於唔使直播香港嘅《賽馬直擊》，加插同一時段播。
2024年12月25號：播出特備節目《美食新聞報道 — 聖誕篇》，於當晚21:30-22:00播出。
2024年12月26號：由於直播《賽馬直擊》，所以停播一次。
2025年1月1號：由於夜晚唔使直播《賽馬直擊》，加插同一時段播。
2025年1月28號：由於轉播《中央廣播電視總台 春節聯歡晚會 2025 乙巳年》，所以停播一次。
2025年1月29號：由於夜晚唔使直播《賽馬直擊》，加插同一時段播。
美食新聞周報
2025年3月1號：由於錄播《啟德體育園開幕典禮》，所以改為3月2號22:45-23:15播出。
2025年3月22號：由於《聲生不息·大灣區季》延長到22:00完，所以改為22:00-22:30播出。
曼斯菲特足球會

曼斯菲特足球會（英文：Mansfield Town F.C.）係英格蘭曼斯菲一間職業足球球會，依家踢緊英格蘭甲組足球聯賽。
小野田将人

小野田将人（1996年5月4號—）係日本足球員，打後衞位置，效力湘南比馬。
方志恒

方志恒（英文：Brian Fong，1978年12月5號—）係香港政治學者，依家係臺灣國立中山大學社會科學院教授。佢做過嘅公職，包括2012至2013年做特區政府中央政策組非全職顧問，2014至2018年做香港房屋委員會資助房屋小組委員。2010至2019年期間，佢亦做過已結束營運嘅智庫「新力量網絡」副主席。
荃灣

荃灣（英文：Tsuen Wan）係香港新界一個市區地方，係人口密集嘅新市鎮。以前叫淺灣。距離新安縣城南頭九十幾里。有好多城入面嘅名人，包括陳偉業、龍緯汶、林超榮，都住喺荃灣。

歷史
根據香港市政局出版嘅《香港文物》呢本書，荃灣區裏面嘅柴灣角發現過漢代文物。
荃灣原本係海灣，初時叫淺灣，皆因佢灘邊水淺之故。水上人、本地人同客家人都聚居响度，因此近岸處設有墟市。因為近水，又係新界北向南走其中一條要道，有唔少人往來。
淺灣雖然較為偏僻，不過因為有大宋皇帝趙昰走難，所以亦都留名清史。幾本史書都有記低呢事，包括《填海錄》、《厓山集》、《宋史新編〉、《南宋史》。丁丑年九月到趙昰由古瑾（中文：古瑾圍）走佬來淺灣，十月或者十一月元朝元帥劉深帶舟師到來淺灣。而另有傳說劉深係由城門一路攻入淺灣，而鄉民就起石城打擋元軍，所以叫城門。張世傑打劉深打輸咗，就帶埋趙昰出海去秀山，即係後尾嘅虎門。
清初，大清軍打南明打到落來荃灣，城門谷有南明李萬榮掛住永曆年號，據針山石城抗清。
明末清初，呢度已經叫做荃灣約。後尾有人改寫做全灣約。
荃灣有過另一個名，叫賊灣，家下嘅藍巴勒海峽以前叫三百錢，皆因佢以前有海賊，要收三百錢先可以過海。

地理
荃灣位於大帽山以南，東南面向住藍巴勒海峽，喺青衣島嘅對面岸，後嚟借用咗鄰近地方嘅名嚟命名。喺1950年代，荃灣面積大約有 0.5 平方公里（只係計荃灣市中心（中文：荃灣市中心）入面）。喺嗰陣時，荃灣西部（即係柴灣角到木棉下一帶）嘅海岸線係喺青山公路，而東部（即係木棉下到鹹田一帶）嘅海岸線就係係而家沙咀道。喺填海之前，荃灣有一個海角名，叫做沙咀（中文：沙咀 (荃灣)），而海壩村（中文：海壩村）嘅舊址、鱟地坊、大屋圍、部分嘅福來邨亦都係喺呢個海角之上。
當時，港英政府為咗發展荃灣成為一個新市鎮，就喺1950年代開始就喺荃灣度大規模噉樣填海，第一次填海令到柴灣角消失咗。而荃灣嘅海岸線亦都因為填海移到海盛路同埋楊屋道。喺1980年代，介乎德士古道同埋馬頭壩道嘅海域亦都因為填海工程而填咗做陸地。
喺1990年代，為咗起九廣西鐵（即係而家嘅屯馬綫）嘅荃灣西站，快速公路荃灣路以西嘅海旁再一次填海，喺咁多次填海工程，令到荃灣嘅海岸線拉直，而令到藍巴勒海峽再度收窄，成為咗而家呢個樣。
時至今日，荃灣嘅版圖得以擴張。根據規劃署嘅法定圖則，「荃灣」喺廣義上係由東面嘅和宜合道近梨木樹邨開始，一直西延伸到油柑頭一帶，而汀九以西到青龍頭一帶嘅地方就係屬於荃灣西地區，而兩者同樣都係屬於香港十八區之中嘅荃灣區。
南園

南園係元、明、清代廣州一個出名嘅園林。係喺廣東廣州越秀區文德路以東、文德東路同聚仁坊以北、聚賢北街以西一帶，因喺廣州城南厢，故名「南園」。
元至正十八年（1358年），孫蕢、黃哲、王佐、李德同趙介等五位詩人（史稱南園五子）喺度創辦咗南園詩社。明朝初年，改咗做總鎮花園，嘉靖年間起多咗祭祀文天祥、張世傑、陸秀夫嘅三大忠祠。後尾歐大任、梁有譽、黎民表、吳旦同李時行5位詩人，又喺度重結南園詩社（史稱南園後五子）。詩社嘅建立，對推動嶺南詩風以至詩人結社嘅風尚，都有唔細嘅影響作用。
明崇禎十一年（1638年），陳子壯復修南園舊社，詩盟有弟子升，門人黎遂球，友人歐主遇，歐必元，區懷瑞，區懷年，黎邦瑊，黃聖年，黃季恆，徐棻及僧通岸等十二人，世號｢南園十二子｣。
清代仲有好幾次修葺過，園入邊累積有正氣堂、臣範堂、遠風堂、南園前、後五先生祠等建築。
1893年孫中山、陸皓東、鄭士民同尢列等人，試過喺園內抗風軒商議建立革命團體。清朝末年逐漸荒廢，到宜家變咗做居民區。
黑鬼

黑鬼係一個對黑種人嘅無禮稱呼；唔配量詞或用「個」時輕度冒犯，換成「隻」會中度冒犯，加個「死」字喺前面就重度冒犯。

官話
呢節未有人寫，歡迎編撰。 請幫加返相關資訊。

nigger
一張來自1844年英國倫敦嘅海報，寫住: 「Negro Melodies」（黑鬼嘅旋律）。
英文詞「nigger（擬音『暱嘎［粵拼：nik¹ gaa⁴］』）」，係個用來指黑人同黑人後裔，極為惹火嘅詞語。
喺美國等英文國家，如果一個非黑人對一個黑人用「nigger」呢個詞，可能會打交，甚至被人告上法庭。但係黑人同黑人之間，有時會互相叫對方做「nigga」，而「nigga」喺黑人之間使用嘅時候，唔一定有侮辱性。
由於「nigger」呢個詞侮辱性太強，2007年2月28號，紐約市議會通過咗一條動議：喺紐約市範圍內禁止再用呢個詞；同時建議格萊美獎主辦方拒絕對有呢個詞嘅任何作品頒發格萊美獎。
除左唔流行嗰啲音譯詞語，粵語之中並冇語氣強烈到同「nigger」相當嘅詞彙，連去到盡嘅講法死黒鬼都唔係例外。
座廁

座廁，又叫馬桶，係廁所用品，畀人坐上去屙屎屙尿，然後用水沖走。
墨西哥灣

墨西哥灣（粵拼：mat3 sai1 go1 waan1，英文：Gulf of Mexico）係北美洲東南面嘅一個大海灣，喺美國嘅佛羅里達半島，墨西哥嘅尤卡坦海峽同古巴島之間嘅位。成個海灣好似個橢圓形噉。呢個海灣係繼孟加拉灣之後嘅世界第二大海灣，入面有密西西比河流入呢個海灣。

名
2025年1月20號，新上任美國總統當勞侵簽署行政命令，指示美國政府將墨西哥灣稱呼做「Gulf of America」（可以譯做「美國灣」、「美洲灣」、「美利堅灣」）。

嗮士
呢個海灣嘅東西邊有1,609公里咁長，南北邊有1,287公里咁長，面積有15430000平方公里咁大。

水深
海灣嘅平均深度有1432米，最深嗰度有3789米咁深。

水溫
由於個海灣喺熱帶同亞熱帶之間嘅位，佢幾乎同出面嘅海隔開嗮，所以水嘅溫度比較高。夏天去到29℃，冬天都有20℃到。

氣候
因為海灣嘅東南邊有條墨西哥灣暖流經過，所以附近嘅氣候都比較暖下。但係呢度嘅天氣超差，成日都刮大風，尤其喺夏天差唔多秋天嗰陣，呢度成日刮超勁嘅颶風。

附近嘅海峽
呢個海灣附近有兩個海峽可以通去大西洋嗰邊，分別係佛羅里達海峽同尤卡坦海峽。

有「聚寶盆」嘅名
呢個海灣嘅西北邊嘅大陸架度收埋咗由好豐富嘅石油、天然氣同硫磺響度。而家啲美國佬成日都嚟呢度大量噉攞啲石油。
自殺

自殺係夾硬結束自己生命嘅行為。響好多宗教中，自殺係罪，有啲國家嘅法律禁止自殺或協助他人自殺。有啲國家嘅文化當中，自殺係榮譽，喺面臨恥辱同埋兩難不可解嘅情境時選擇自殺，往往能夠得到相當嘅尊敬。有心理疾病或者衝動都係自殺嘅風險因素。
自殺大部分係指人結束自己生命嘅行為，但喺其他動物上亦有呢個行為，世界各地曾經多次發現鯨魚同埋海豚喺海灘擱淺，佢哋被人送返落海之後，又掉頭返海灘，最終死亡，唔知點解。
2月20號

2月20號係公曆年嘅第51日，離年尾重有314日（閏年315日）。
<< - 2月 - >>



大件事
1547年：愛德華六世喺威斯敏斯特教堂加冕做英格蘭國王。
1872年：美國紐約大都會藝術博物館開幕。
1877年：俄羅斯作曲家柴可夫斯基作曲嘅芭蕾舞劇天鵝湖喺莫斯科大劇院首演。
1897年：大清郵政喺北京開辦。
1915年：巴拿馬運河開通。
1928年：第16屆日本眾議院議員總選舉。
1930年：第17屆日本眾議院議員總選舉。
1932年：第18屆日本眾議院議員總選舉。
1936年：第19屆日本眾議院議員總選舉。
1962年：美國首位太空人約翰楊（英文：John Young (astronaut)）嘅太空船安全降落巴哈馬群島附近嘅大西洋海面。
1972年：香港紅磡海底隧道舉行貫通儀式，為連接港九兩岸嘅交通系統開創新紀元。
1986年：英國同法國簽坎特伯雷條約（英文：Treaty of Canterbury），開掘英法海底隧道。
1992年：英格蘭超級聯賽成立。
2002年：埃及開羅附近一列載滿放假返屋企乘客嘅火車由於電線短路火燭，做成370幾人死，係當地百幾年嚟最嚴重嘅鐵路事故。
2005年：西班牙成為首個針對歐盟憲法草案舉行公民投票嘅國，投票結果以絕對多數贊成票通過歐盟憲法草案。
喬布斯

喬布斯（全名：Steven Paul Jobs，一般叫 Steve Jobs，1955年2月24號—2011年10月5號）係美國企業人，發明家。有份創辦蘋果電腦（家下嘅蘋果集團）同 Pixar電腦公司，做過兩間公司嘅行政總裁。

履歷
1976年，21歲嘅喬布斯喺自己屋企嘅車房成立咗蘋果公司，同Steve Wozniak造咗世界上第一部大賣嘅個人電腦，叫佢做「Apple I」，賣666.66美金。
1983年，蘋果公司嘅業務越做越大，喬布斯搵咗百事可樂公司嘅John Sculley返嚟管理公司，做行政總裁。1985年，電腦業界普遍蕭條，Sculley認為喬布斯已經成為咗公司問題嘅來源，趕咗喬布斯出蘋果公司。離開蘋果之後，喬布斯創立咗NeXT電腦公司。
後來喬布斯又收購咗Lucasfilm旗下喺加利福尼亞州Emeryville嘅電腦動畫效果工作室，重成立咗獨立公司「彼思動畫製作室」。喺之後十年，彼思成為咗好多人識嘅3D電腦動畫公司，重喺1995年推出咗全球第一部全3D立體動畫電影《反斗奇兵》。彼思喺2006年俾迪士尼收購咗，喬布斯亦因為咁做咗最大股東。
1996年，陷入財政困難嘅蘋果電腦以4億美元收購咗NeXT電腦公司，喬布斯就返咗蘋果電腦。1997年，當Gil Amelio離開蘋果電腦之後，喬布斯就攞返蘋果電腦嘅大權。直到2011年8月24號佢辭職唔做行政總裁。董事會任命原營運總監（COO）添曲做公司嘅新任行政總裁，喬布斯轉做董事會主席（董事長）。
做蘋果嘅行政總裁嗰陣時，佢出席發佈會時總係着住黑色樽領衫同牛仔褲，成為咗佢衣着嘅標誌。
喬布斯喺2011年10月5號過身。
人造樹脂

人造樹脂（epoxy，epoxy resins），又叫樹脂膠，係一種黐嘢好實淨嘅「膠」，質地似樹脂，化學上就係指有環氧化合物（epoxide）嘅聚合物。
行動派

行動派（ Hustle Don't Play，HDP）係香港獨立Rap音樂廠牌，2023年尾成立，成員包括蔡承恩（Billy Choi）、阿奇、泰賴（肥仔）、東城。2023年中，因組合光頭幫內訌，之後改組成團。
3月17號

3月17號係公曆年嘅第76日（閏年第77日），離年尾重有289日。
<< - 3月 - >>



大事記
916年：耶律阿保機稱帝，國號契丹。
1906年：臺灣嘉義縣梅山發生黎克特制7.1級地震，最少1258死，2385傷。
1912年：梅蘭芳喺北京首演京劇《木蘭從軍》。
1934年：奧地利、匈牙利同意大利簽《羅馬議定書》。
1948年：英國、法國、荷蘭、比利時同盧森堡簽《布魯塞爾條約》。
1959年：達賴喇嘛丹增嘉措由西藏出走印度。
1966年：雙子星8號太空人進行人類首次太空對接。
1969年：梅雅夫人就任以色列總理，係以色列首位女總理。
1975年：中國特赦全部在押戰犯。
1978年：運油輪「亞摩哥加迪茲號」喺法國對開海面觸礁，船身斷開兩截，船上25噸原油咸不剌流出海面，造成環境災難。
1988年：哥倫比亞航空一內陸客機失事（西班牙文：Vuelo 410 de Avianca），機上143人咸不剌死晒。
1991年：1991年烏克蘭主權公投選舉。
1998年：第九屆全國人民代表大會第一次會議決定朱鎔基為國務院總理。
1992年：匯豐銀行收購米特蘭銀行。
2002年：葡萄牙國會選舉。
2006年：香港九龍尖沙嘴廣東道港景峯行人隧道發生槍擊案，兩死一重傷。
2009年：香港警察許嘉麒喺何文田樂民新村D座對出山坡平台開鎗打死尼泊爾裔卅歲男子林寶（Limbu Dil Bahadur）。2010年5月死因庭裁定林寶係死於合法被殺。
2013年：香港君臨天下自殺及謀殺案。
2015年：第20屆以色列議會選舉。
2024年：第8屆俄羅斯總統選舉，由普京連任。
胡希怡

胡希怡（英文：Halie Wu，2003年12月5號—），綽號蝦莉，是一位新晉香港女演員。她畢業於香港傳統女子名校 —— 德望學校，目前於香港浸會大學就讀環球螢幕演技藝術學士課程。她2024年參加ViuTV戲劇選秀真人騷《選角》入圍女演員最後四強，選後簽約做MakerVille藝員，主持ViuTV節目《給香港的情書 貳》。她亦曾參選《校花校草2022》，入圍校花26強。
。
米姬

米姬（英文：Miggie，1999年6月7日—），原英文名Maggie，係香港女模特兒同KOL，曾經係YouTube頻道「港呢啲」嘅主持，畀網民封佢做「港版周子瑜」。2025年佢開始參與ViuTV電視節目演出，畀網民話佢似黃雅慧（咖喱）同葛綽瑤（Yoyo）。
皮耶·居里

皮耶·居里（Pierre Curie，1859年5月15號—1906年4月19號），係法國物理學家，研究放射性，1903年攞諾貝爾物理學獎。佢老婆居里夫人一樣都係研究放射性。
娶妻求伴郎

《娶妻求伴郎》（粵拼：ceoi2 cai1 kau4 bun6 long2，英文：I Love You, Man）係套美國嘅電影，喺2009年4月23號上畫。呢套戲嘅主角有保羅活特、 積遜史格、J. K. 西蒙斯同莊法來奧。片長105 分鐘。
楊瑞麟

楊瑞麟（英文：Joseph Yeung Shui Lun，1961年3月1號—），香港無綫電視部頭合約藝員、傳銷企業管理層，亦係虔誠基督徒。

經歷
楊瑞麟喺瑪利諾神父教會學校畢業，並喺加拿大多倫多大學完成土木工程學士課程。1987年，楊瑞麟太太睇到無綫電視舉辦嘅全能司儀比賽廣告，楊瑞麟講笑話太太去攞表格，佢就會參賽。當年比賽喺綜藝節目《歡樂今宵》度進行，楊瑞麟之後贏出，隨即簽約加入無綫電視。
多年嚟，楊瑞麟擅長演出西裝人士角色。佢第一個節目係《歡樂今宵》，半年後開始主持《大江南北》、《香港早晨》等節目，1993年開始長期擔任午間婦女節目《都市閒情》主持。
1989年何守信因為移民加拿大而離開無綫電視，由年輕同多才嘅鍾保羅接任金牌司儀。同年9月，鍾保羅跳樓自殺，震驚全港，金牌司儀位置一直未有人選。直至10月，楊瑞麟受到推薦並獲高層接見，原本大有機會成為司儀接班人，但係因為條件傾唔埋，本身亦忙喺舅父生意而告吹。
1997年喺《都市閒情》節目度，監製要求佢主持一段有關風水嘅環節，但係內容同佢本身基督教信仰有衝突，所以拒絕出鏡。事後亦因此而傳出唔獲無綫電視續約消息。

屋企
已婚，太太係佢大學同學，有一個仔。
學術研討會

學術研討會（參見英文：conference），又叫學術會議，係一種學術性質嘅聚會，俾相同領域嘅學者同研究者聚埋一齊討論佢哋做緊嘅研究。搞研究會目標係要分享最新研究成果、討論學術問題，並促進學術交流。呢類會議可以涵蓋各種學科，例如人文、社會科學、自然科學、工程學等都可以有研討會搞，為學術界提供一個交流知識、建立合作關係嘅平台。
學術研討會一般會包括論文發表、專題討論、工作坊，以及主題演講等嘅環節，由著名嘅學者分享行內最前沿嘅研究。參加者可以透過發表自己嘅研究論文、由同行學新知識，亦可以獲得對自己研究方向嘅反饋，甚至尋找合作夥伴。
學術研討會可以分為國際會議同本地（或區域性）嘅會議。

做法
睇埋：學術研究
做法通常係噉：
喺學術界，每個研究者都一定會對某幾個課題特別有興趣，而一場研討會會有個主題，目的係想將研究相關課題嘅研究者聚埋一齊，大家分享自己做緊嘅研究同諗緊嘅新諗法；
舉辦研討會嘅單位通常都係對嗰個課題好有研究經驗嘅研究者，佢哋會喺某啲地方公佈「要搞研討會」，想參加研討會嘅研究者就可以去佢哋個網頁度或者用電郵方式，提交自己研究嘅摘要；
主辦方會睇晒啲提交嘅摘要，然後決定邊啲研究值得喺研討會上面討論，最後就會訂定個時間表，列明「研討會當日邊幾份研究會做發表同埋每份發表嘅時間」呢啲資料。
普遍認為，研討會係做學術研究嘅人交流諗法嘅其中一個重要途徑。

騙局
内文：掠奪型研討會
騙局研討會，歐美又有稱之為「掠奪型」研討會，係指一啲以學術交流為名，實際上冇咩學術價值嘅假研討會。
呢啲研討會通常會大量群發電郵請人投稿，甚至無需審查就接受論文，學者同學生諗住佢哋係正規嘅研討會，而且可以輕易出到文，於是就投稿。一去到研討會參加者就會發現研討會質素低，報告內容隨便，甚至研討會地點臨時更改。由於研討會投稿通常會收錢，搞騙局研討會嘅人就可以靠呢種手段嚟呃人錢。
梧州

梧州（壯語：Ngouzcouh Si；粵拼：Ng⁴zau¹；普通話拼音Wuzhou；郵政式拼音：Wuchow，官方外文名Wuzhou，傳統外文名Ng Chow，英文：Wuchow）係中國一城，喺廣西壯族自治區東部，係「東大門」，挨近廣東。行政上係個地級市。山水環繞，桂江、潯江合流成西江，2005年，人口305萬4300。治下有萬秀區、龍圩區、長洲區同埋蒼梧縣、藤縣、蒙山縣，代管岑溪市。
梧州風俗同廣東相近，都係講粵語嘅，有「小香港」之稱。特產有龜苓膏、冰泉豆漿、六堡茶、紙包雞，名勝有鴛江春泛、中國騎樓城、龍母太廟、系龍洲。有南梧高速公路通南寧，一級公路通廣州、香港，水路通西江沿岸各城市（貨運，南寧、柳州、廣州都係），航班通南寧、桂林、廣州、深圳、西安、重慶、福州、貴陽，而家通咗動車同高鐵。市花係寶巾花。
苦味

幾樣苦味嘅嘢飲嘢食：由最頂開始順時針分別係苦瓜、火箭菜、黑朱古力、薑黃、咖啡同茶。
苦味
係一種味道，屬於人類嘅五種基本味道之一。苦味嚟自好多種有機化合物，本來係身體偵測植物毒素嘅機制，所以無論係人定其他動物天生都會抗拒呢隻味。不過唔係所有苦嘅嘢都係有毒嘅，有啲仲好有益健康，所以世界各地唔少人都會食或者飲啲苦嘅嘢。

感應
苦味係人類味蕾感應到嘅五種基本味道之一。包括人類在内嘅脊椎動物，本來係為咗偵測毒素，先至進化出感應苦味嘅味覺感受器。一食到苦味，原理上身體就會本能噉抗拒，繼而𦧲返啲可能有毒嘅嘢出嚟。而因為自然界有毒嘅物質有好多種，所以對應嘅味覺感受器都有好多款。齋計人類嘅就有廿五款咁多，每款都會對唔同物質作唔同程度嘅反應。

科學原理
人類之所以食得出苦味，靠嘅係味蕾表面嘅 TAS2R（味覺感受器類型2）。TAS2R 係一種 G蛋白偶聯受體。佢遇著對應嘅苦味物質嗰陣會激發 G蛋白，繼而引致一連串嘅化學反應令到個細胞去極化，最後形成訊號俾中樞神經知食咗苦嘅嘢。其實除咗味蕾之外，人類嘅腸道同呼吸道同樣有 TAS2R。當佢哋偵測到啲可能有毒嘅嘢，就會引發胃排空（英文：gastric emptying）等等嘅反應去清走啲毒素。
西蘭花呢啲十字花科嘅蔬菜多數都苦苦哋不過冇毒，喺香港超市好常見。
人類基因裏面有卅六款 TAS2R，其中十一款係冇咗功能嘅假基因。淨返嗰廿五款之中，一個正常嘅人類細胞會有隨機五到十款。TAS2R 主要用嚟偵測各式各樣嘅有毒物質，但唔係隻隻有毒物質都係苦嘅，亦唔係所有苦嘅嘢都係有毒嘅。科學家測試過嗰廿五款 TAS2R 對58隻植物毒素為主嘅化合物嘅反應，發現有十五款 TAS2R 會對至少一隻化合物起反應，而43隻化合物會激發至少一款 TAS2R，證明人類嘅苦味感應係好多款味覺感受器相輔相成帶嚟嘅。
會激發苦味感應嘅物質雖然好多種，但佢哋大部分都係有機化合物，可以分做兩大類：含氮嘅長鏈有機物質，同生物鹼。其中生物鹼包括咗好多種植物毒素同致幻劑，亦有金雞納霜、咖啡因、尼古丁呢啲常見藥物:581。除此之外，研究證明高濃度嘅鹽同樣會激發苦味嘅感應細胞。鹽食得太多會鹹到發苦呢個現象，可能係身體保持適量鹽分攝取嘅機制。不過究竟鹹得濟嗰陣，實際係觸發咗邊隻味覺感受器，就仲有待查證。

量度
要量化一款物質隻味有幾濃，通常會度下佢要幾高濃度先會開始激發味覺感受器。人類味蕾約莫要 0.01M 濃度嘅氯化鈉同蔗醣先至食得出鹹味或者甜味，但苦味就淨係需要 0.000008M 嘅金雞納霜，可見人類對苦味有幾咁敏感:582。喺比較唔同物質有幾苦嗰陣，好多時會用到同感應門檻成反比嘅相對指數。換言之指數越高，代表某種物質越苦、越低濃度都感應得到，而金雞納霜嘅指數通常定喺1。呢個表列咗一啲常見苦味物質嘅相對苦味指數:582：
苦味物質

嗎啡0.02
喺所有天然物質當中最苦嗰隻英文叫 amarogentin，可以喺某啲龍膽科植物入面揾到。如果計埋人造物質嘅話，最苦嘅就係 denatonium benzoate，註冊商標 Bitrex。佢嘅相對苦味指數有成1000咁高，一茶匙就夠整到成個奧運泳池咁多嘅水變苦。不過佢除咗難食啲之外對人體無害，通常攞嚟加落啲有毒嘅嘢度做苦味劑，防止細路吞落肚。

飲食文化
孜然飯喺南亞係好常見嘅主食。
中菜裏面常見嘅苦瓜；同印度品種有啲分別。

亞洲
用苦嘅食材入饌嘅文化唔少，分佈世界各地唔同國家。譬如印度菜噉，佢哋成日用到嘅苦瓜同瓜爾豆（英文：guar），乃至孜然、薑黃、葫蘆巴呢啲香料都係苦嘅:8:30。之所以用咁多苦嘅食材，皆因當地根深蒂固嘅阿育吠陀傳統醫學講求酸、甜、苦、辣、鹹、澀六味平衡。而苦味作為最潔淨嘅味道更加係六味之首，就算係家常小菜都唔少得佢:17:20。
苦味喺中菜裏面都好重要，通常愛嚟中和其他味道；芥菜、北杏呢啲常見食材都係苦嘅。中文有「苦盡甘來」嘅講法，食得苦象徵成熟。苦瓜就有個花名叫半生瓜，攞嚟蒸又得炆又得，粵菜仲有味餸叫涼瓜炒苦瓜，一種食材兩種處理方法。此外四川人煲八寶茶會落苦瓜乾，臺灣人消暑亦會飲鳳梨苦瓜雞湯。湖南更加有「嗜辣好苦」嘅飲食文化，連當地名產瀏陽豆豉都苦苦哋。
沖繩料理都成日用苦瓜：除咗攞佢嚟炒餸包餃子，仲會將佢整做雪糕。而且沖繩人每年五月八號都會慶祝苦瓜節，推廣食苦瓜嘅文化。日本其他地方都有食苦味食材嘅傳統，尤其係春天嗰陣食下蠶豆、春筍、葉牛蒡、款冬呢啲苦味野菜。按照日本嘅食養理論，據講可以祛濕排毒之餘，仲可以啟動返冬天嗰陣慢咗落嚟嘅新陳代謝。

歐洲
苦味喺西餐入面少見好多，但都有例外。意大利菜就出咗名用料苦，譬如紅菊苣、羽衣甘藍、火箭菜呢啲苦味蔬菜:7:30，以及牛至、藏紅花呢啲香料。佢哋連芝士都有苦嘅，例如皮埃蒙特嘅 Castelmagno 。意大利人仲習慣喺食飯前後飲苦味嘅酒嚟開胃消滯，意大利文叫 aperitivo 同 digestivo :7:20。米蘭出產嘅 Fernet Branca 酒更加係傳到入美洲，成為阿根廷人身份認同嘅象徵之一:13:10。

醫學
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。

阿育吠陀
阿育吠陀係印度本土嘅醫藥養生系統，喺南亞根深蒂固。呢套理論將食物分做酸甜苦辣鹹澀六味；其中苦味由風同空兩種元素組成，所以屬性偏乾，係六味之中最清最寒嘅，啱嗮火型人同土型人。當地有個講法話「病緊嗰陣食苦，健康嗰陣食甜」，因為苦味有好強嘅潔淨力，可以消除毒素同油脂、祛走過多嘅濕氣。
印度菜入面常見嘅苦味食材除咗薑黃、孜然、藏紅花、丁香、胡蘆巴呢啲香料，亦包括多種瓜果蔬菜譬如苦瓜、茄子、菠菜、苦楝等等。適量嘅苦味食落唔只令人頭腦清醒，據講仲可以開胃消滯、止痕止渴，對人嘅肝臟、皮膚、肌肉都好有益。不過攝取太多嘅話會令人風能過盛，分分鐘搞到血虛力弱、頭暈眼花、精量減少。尤其是大肚婆，要避免食苦味嘅嘢。
師奶殺手

《師奶殺手》係套美國嘅電影，片長104 分鐘。佢喺2004年3月26號上畫。
火車

呢幅抽象圖解描繪兩個火車轆。
呢篇文 需要熟悉呢方面嘅人幫手寫。 詳情請去討論頁睇。
火車係行鐵路嘅車，多數地面上行，來往城同城之間，或者喺城市入面運行。以前燒煤就叫蒸氣火車，家陣主要用電就叫電氣化火車。

客車
載客嘅列車用客車卡，將乘客由一個站送到另一個站。
長途嘅列車通常會有餐車或者臥車。高速鐵路通常唔會有臥車。
部分高速列車係擺式列車，令佢哋轉彎時唔使減速，例子有台灣嘅太魯閣號、意大利嘅Pendolino等等。
高速鐵路營運速度比普通嘅火車快，通常定義係200km/h或250km/h以上嘅速度。
地下鐵亦都係火車嘅一種，營運速度要慢過普通火車，大部分都運行響城市入面。
德國ICE
庾澄慶

庾澄慶（粵拼：jyu4 cing4 hing3；英文：Harlem Yu，綽號哈林、音樂頑童，1961年7月28號—）係臺灣歌手同節目主持。

屋企
庾澄慶籍貫雲南墨江，阿爺庾恩錫喺1920年創辦「亞細亞煙草公司」生產香煙，1929年做昆明市長（1929年9月－1930年9月）；阿爸庾家麟係中華民國前國民大會嘅資深代表；阿媽係京劇名伶張正芬；佢上面有兩個家姐，喺屋企排最細。
2000年2月14號情人節同拍拖13年嘅歌手伊能靜喺美國結婚，兩人有一個仔庾翰睿（2003年3月16號－）。2009年3月20號庾澄慶正式發表離婚聲明，結束八年嘅婚姻。

學歷
庾澄慶喺復興國小、及人中學同埋台北工專機械工程系畢業。

歌手生涯
1984年庾澄慶退伍，之後同福茂唱片簽約，正式進軍樂壇，成為福茂簽嘅第一個臺灣歌手。
鍾麗淇

鍾麗淇（Margaret Chung，1976年11月3號—），係香港女演員，1996年無綫電視藝員訓練班畢業後加入無綫電視，2004年後淡出。

簡歷
鍾麗淇出生喺加拿大多倫多，1995年喺多倫多參選1995年度多倫多華裔小姐競選。
廣州國際羽毛球培訓中心

佢既係間完全按羽毛球世界聯合會最高級別賽事標準而設計嘅羽毛球訓練同比賽嘅場館，又係亞洲到世界唯一專門為羽毛球項而設計兼同時有埋綜合性多功能嘅體育場館，亦係廣州到中國大陸同國際嘅專業羽毛球隊訓練基地同世界第二大國際羽毛球培訓中心 。2010年亞洲運動會嘅部分羽毛球賽事就喺呢間場館辦過。

概況
間嘢佔地27863㎡，建築面積21164㎡，其中正規比賽場地4個、訓練場地20個、有2733個睇比賽嘅專用凳同93間運動員公寓響度。
高育英

高育英（Kelly Ko）係2018年度香港小姐競選參選佳麗，喺台灣出生，最後打入12強。
物理化學

物理化學（粵拼：mat6 lei5 faa3 hok6）係化學分支，專門由物理角度分析物質。佢會用物理定律同理論。會涉及分子結構、動態變化、分子光譜原理、平衡態等根本問題。運用物理嘅熱力學、動力學、量子力學、統計力學、時間、能量、力場等。
物理化學，對比化學物理學，主要（但唔一定係）係一門超分子嘅科學，因為佢建立嘅大部分原則都係關於大塊物質，而唔單止係分子或者原子結構（例如，化學平衡同埋膠體）。
物理化學嘗試理解嘅關係包括以下嘅效應：
作用喺材料物理性質上嘅分子間作用力（可塑性、抗拉強度、表面張力喺液體入面）。
化學動力學對反應速率嘅影響。
離子嘅特性同埋材料嘅電導率。
表面科學同埋電化學喺細胞膜方面嘅應用。
物體之間喺熱同埋功嘅數量上嘅相互作用，叫做化學熱力學。
相變或者化學反應發生嗰陣，化學系統同埋周圍環境之間嘅熱傳遞叫做熱化學
研究溶液中存在嘅物種數量嘅依數性質。
相嘅數量、組分嘅數量同埋自由度（或者變異數）可以喺相律嘅幫助下互相聯繫。
電化學電池嘅反應。
用量子力學入門嚟研究微觀系統嘅行為，同埋用統計力學嚟研究宏觀系統嘅行為。
計算分子同埋金屬配合物入面電子運動嘅能量。

關鍵概念
物理化學嘅關鍵概念係將純物理學應用於化學問題嘅方式。
喺經典化學入面，其中一個關鍵概念係所有化合物都可以描述為原子通過化學鍵鍵結埋一齊嘅基團，而化學反應可以描述為呢啲鍵嘅形成同埋斷裂。從原子嘅描述同埋佢哋點樣鍵結嚟預測化合物嘅性質係物理化學嘅主要目標之一。要精確噉描述原子同埋鍵，就必須知道原子嘅原子核喺邊，以及電子點樣分佈喺佢哋周圍。

學科
量子化學，係物理化學嘅一個分支，特別關注將量子力學應用於化學問題，佢提供咗工具嚟確定鍵嘅強度同埋形狀、原子核點樣移動，以及化合物點樣吸收或者釋放光。 光譜學係物理化學嘅相關分支學科，佢專門研究電磁輻射同埋物質嘅相互作用。
化學入面另一組重要嘅問題係關於邊啲反應可以自發噉發生，以及對於畀定嘅化學混合物嚟講，邊啲性質係可能嘅。呢個喺化學熱力學入面研究，佢限制咗啲量，例如反應可以進行到幾遠，或者喺內燃機入面可以將幾多能量轉化為功，並且提供咗性質之間嘅聯繫，例如熱膨脹係數同埋熵隨壓力變化嘅速率，適用於氣體或者液體。 佢通常可以用嚟評估反應器或者引擎設計係唔係可行，或者檢查實驗數據嘅有效性。喺一定程度上，準平衡同埋非平衡熱力學可以描述不可逆嘅變化。 然而，經典熱力學主要關注平衡狀態同埋可逆變化嘅系統，而唔係實際上發生咗乜嘢，或者遠離平衡狀態嘅速度有幾快。
邊啲反應會發生，以及速度有幾快，係化學動力學嘅主題，佢係物理化學嘅另一個分支。化學動力學入面嘅一個關鍵概念係，為咗令反應物反應並形成產物，大多數化學物種都必須經過過渡態，佢哋嘅能量高過反應物或者產物，並作為反應嘅障礙。 一般嚟講，障礙越高，反應就越慢。第二個概念係，大多數化學反應都係作為一系列基元反應發生嘅， 每個基元反應都有佢自己嘅過渡態。動力學入面嘅關鍵問題包括反應速率點樣取決於溫度同埋反應混合物入面反應物同埋催化劑嘅濃度，以及點樣設計催化劑同埋反應條件嚟優化反應速率。
反應發生得幾快通常可以用幾個濃度同埋一個溫度嚟指定，而唔需要知道混合物入面每個分子嘅所有位置同埋速度，呢個事實係物理化學入面另一個關鍵概念嘅特殊情況，即係喺工程師需要知道嘅範圍內，喺包含大量粒子（可能數量級係阿伏伽德羅常數，6 x 1023）嘅混合物入面發生嘅一切通常可以用幾個變數嚟描述，例如壓力、溫度同埋濃度。呢啲嘅精確原因喺統計力學入面描述， 佢係物理化學入面嘅一個專業，亦都同物理學共享。統計力學亦都提供咗啲方法，可以從分子性質預測我哋喺日常生活入面見到嘅性質，而唔依賴基於化學相似性嘅經驗相關性。

歷史
睇埋：化學史
M. 羅蒙諾索夫手稿《物理化學》（1752 年）嘅片段
術語「物理化學」喺 1752 年由米哈伊爾·羅蒙諾索夫創造，當時佢喺聖彼得堡大學嘅學生面前做咗一個題為「真實物理化學課程」（[Курс истинной физической химии] 出錯: {{Langx}}: transliteration text not Latin script (pos 1: 真) (幫手)）嘅講座課程。 喺呢啲講座嘅序言入面，佢畀出咗定義：「物理化學係一門科學，佢必須喺物理實驗嘅規定下解釋通過化學操作喺複雜物體入面發生嘅原因」。
現代物理化學起源於 1860 年代至 1880 年代，研究化學熱力學、溶液中嘅電解質、化學動力學同埋其他主題。其中一個里程碑係 約西亞·威拉德·吉布斯 喺 1876 年發表嘅論文《論非均相物質嘅平衡》。呢篇論文介紹咗物理化學嘅幾個基石，例如吉布斯能、化學位同埋吉布斯相律。
第一本專門研究物理化學領域嘅科學期刊係德國期刊《物理化學雜誌》，由 威廉·奧斯特瓦爾德 同 雅各布斯·亨里克斯·范特霍夫 喺 1887 年創立。連同 斯凡特·奧古斯特·阿倫尼烏斯， 佢哋係 19 世紀末同 20 世紀初物理化學領域嘅領軍人物。佢哋三個人喺 1901 年至 1909 年之間都攞到咗諾貝爾化學獎。
之後幾十年嘅發展包括將統計力學應用於化學系統，以及研究膠體同埋表面化學，歐文·朗繆爾喺呢啲方面做出咗好多貢獻。另一個重要嘅步驟係喺 1930 年代將量子力學發展成為量子化學，萊納斯·鮑林係其中一位領軍人物。理論發展同實驗方法嘅發展齊頭並進，喺實驗方法入面，使用唔同形式嘅光譜學，例如紅外光譜、微波光譜、電子順磁共振同埋核磁共振譜，可能係 20 世紀最重要嘅發展。
物理化學嘅進一步發展可以歸因於核化學嘅發現，尤其係同位素分離（喺第二次世界大戰之前同埋期間），天體化學嘅最新發現， 以及「加和物理化學性質」領域入面嘅計算演算法嘅發展（實際上所有物理化學性質，例如沸點、臨界點、表面張力、蒸氣壓等等——總共超過 20 種——都可以單單從化學結構精確噉計算出嚟，即使化學分子重未合成），[未記出處或冇根據] 而呢啲就係現代物理化學嘅實際重要性所在。
睇基團貢獻法、李德森方法、喬巴克方法、本森基團增量理論、定量結構活性關係

期刊
Template:Main cat
一啲處理物理化學嘅期刊包括
物理化學雜誌 (1887)
物理化學雜誌A (從 1896 年開始係 Journal of Physical Chemistry，喺 1997 年改名)
物理化學化學物理 (從 1999 年開始，前身係 法拉第彙刊，歷史可以追溯到 1905 年)
高分子化學與物理 (1947)
物理化學年評 (1950)
分子物理學 (1957)
物理有機化學雜誌 (1988)
物理化學雜誌B (1997)
ChemPhysChem (2000)
物理化學雜誌C (2007)
物理化學快報 (從 2010 年開始，合併咗之前喺唔同期刊發表嘅快報)
涵蓋化學同埋物理學嘅歷史期刊包括 化學與物理年鑑（始於 1789 年，從 1815 年到 1914 年以呢度畀出嘅名稱出版）。
廣州恆通巴士

佢初期係間獨立嘅巴士公司，2007年1月25號喺花都成立咗分公司。同年，廣州政府為解決公交企業嘅惡性競爭同巴士公司數量越嚟越多嘅問題而整合巴士資源。恆通巴士喺2009~2010年同二汽巴士、新世界、新福利、冠忠、興華巴士合併成而家嘅第二巴士公司。雖然收購之後，站牌重用各間公司嘅名，而汽車換成第二巴士裝飾係從2007年11月13號開始刮起浪潮。而家除咗花都同從化、增城、廣州地區內嘅區際班車重保留用「恆通」嘅撈稿之外，其他區啲恆通屬下嘅巴士都統一改嗮「第二巴士」嘅字樣。
花都嘅分公司喺2013年6月俾第二巴士劃分到二汽入面。

口號
（2005～2008）恆久相伴，通達四方。
2021年度香港小姐競選

2021年度香港小姐競選（第49屆）係電視廣播有限公司舉辦嘅選美活動，2021年8月22號喺新界將軍澳電視廣播城一號錄影廠度搞準決賽，而決賽就喺2021年9月12號喺電視廣播城一號錄影廠度搞，初頭計劃決賽去到香港體育館舉行，不過因為租唔到場而落實唔到。

紀錄
呢屆係繼2003年第31屆之後，恢復返搞準決賽。
呢屆係繼2016年第44屆之後，再一次畀多過廿個佳麗入圍。
呢屆本嚟係繼2010年第38屆之後，恢復返喺香港體育館搞決賽，但最後落實唔到。
廣東暴雨警報信號

呢個警報系統同其他氣象警告完全獨立。若果廣東颱風警報信號或雷雨大風警報信號或冰雹警報信號等特別報告同時出現時，呢啲警報可同時生效。暴雨警報信號將透過廣東各電視台同電台做廣播，其中電視屏幕會喺節目播出期間出現顏色雨雲撈稿。佢嘅目的係及早提醒市民喺廣東邊個城市範圍住啲居民，去嗰邊玩或出差或比賽時，就嚟落大雨可能造成嚴重混亂，重確保各緊急服務機構同部門都已經準備好，隨時處理因暴雨可能造成嘅緊急事故。
而家暴雨警報分為黃、橙、紅三種。喺深圳用嘅係地方性信號。

史
廣東省人民政府喺2000年9月18號舉辦嘅第九屆51次常務會議正式通過實施暴雨警報信號，重喺2000年11月1號正式生效。嗰時實施第一版嘅暴雨警報，連撈稿都學香港天文台，用嘅係黃、紅、黑三種，不過呢種方案直到2006年5月31號深夜正式廢除。從2006年6月1號開始，為咗同國際接軌，廣東省氣象廳開始實施咗第二版嘅暴雨警報，用嘅係黃、橙、紅三種。同第一版相比，個撈稿變成長方形方框樣，其中左上角係淡灰色底帶暴雨撈稿，右上角係暴雨信號嘅中文字標識（綜藝體），下邊係指定颱風信號嘅對應英文單詞（全大寫嘅Arial Black字體），中、英文都係用空心字。呢種方案直到2014年大除夕正式廢除。後嚟為咗同嗰時嘅國家標準接軌兼加強警報信號嘅發佈效果，令大眾易睇得出係乜警報，從2015年元旦開始，廣東省氣象廳開始實施咗第三版嘅颱風警報，雖然佢同第二版用嘅色一樣，個樣亦差唔多，但右上角字樣改成「台风」兩字，颱風信號嘅中文字標識移到左下角，右下角嘅英文亦統一改成「TYPHOON」字樣，字體亦冚唪唥改嗮用中國大陸街頭巷尾出現嘅黑體兼變成實心字。呢種方案直到2014年大除夕正式廢除。後嚟為咗同嗰時嘅國家標準接軌兼加強警報信號嘅發佈效果，令大眾易睇得出係乜警報，從2015年元旦開始，廣東省氣象廳開始實施咗第三版嘅暴雨警報，雖然佢同第二版用嘅色一樣，個樣亦差唔多，但右上角字樣改成「暴雨」兩字，暴雨信號嘅中文字標識移到左下角，右下角嘅英文亦統一改成「RAINSTORM」字樣，字體亦冚唪唥改嗮用中國大陸街頭巷尾出現嘅黑體兼變成實心字。喺深圳，雖然第三版暴雨警報個樣同第二版幾乎一模一樣，但係字體改成用實心嘅黑體字，重喺下邊多咗個指定暴雨信號色底帶「暴雨」兩字嘅符號。喺茂名電白，當地雖然改用咗中國大陸非廣東版通用嘅暴雨警報，但係表達意思同廣東版一樣。
廣東颱風警報

喺廣東地區，最早喺1994年6月4號出現颱風警報。嗰時最先喺深圳同珠海兩市用，但用嘅係清一色黑色品種。而廣州喺1995年6月1號開始用，但嗰時用嘅係文字警告，而冇用到撈稿。隨後無耐，隨住省氣象廳關注到颱風經常喺夏天侵襲廣東，所以開始喺廣東省地區陸續推廣用廣州嗰種颱風警報。自從1999年9月17號單颱風約克正面襲擊廣州而停課之後，因為嗰時成個廣州地區好少試過因惡劣天氣而停課嘅先例，所以有必要學香港噉搞制度，規定幼稚園、大中小學同其它院校分别喺出現邊種惡劣天氣情況下，應該要停課。
2000年11月1號，廣東省氣象廳開始實施咗第一版嘅颱風警報，用嘅係白、綠、黃、紅、黑五種。嗰時符號好簡單，就係「颱風符號+漢字」嘅組合，期間連深圳同珠海用咗6年半嘅簡單符號方案都統一埋，不過呢種方案直到2006年5月31號深夜正式廢除。從2006年6月1號開始，為咗同國際接軌，廣東省氣象廳開始實施咗第二版嘅颱風警報，用嘅係白、藍、黃、橙、紅五種。同第一版相比，個撈稿變成長方形方框樣，其中左上角係淡灰色底帶颱風撈稿，右上角係颱風信號嘅中文字標識（綜藝體），下邊係指定颱風信號嘅對應英文單詞（全大寫嘅Arial Black字體），中、英文都係用空心字。呢種方案直到2014年大除夕正式廢除。後嚟為咗同嗰時嘅國家標準接軌兼加強警報信號嘅發佈效果，令大眾易睇得出係乜警報，從2015年元旦開始，廣東省氣象廳開始實施咗第三版嘅颱風警報，雖然佢同第二版用嘅色一樣，個樣亦差唔多，但右上角字樣改成「台风」兩字，颱風信號嘅中文字標識移到左下角，右下角嘅英文亦統一改成「TYPHOON」字樣，字體亦冚唪唥改嗮用中國大陸街頭巷尾出現嘅黑體兼變成實心字。喺深圳，雖然第三版颱風警報個樣同第二版幾乎一模一樣，但係字體改成用實心嘅黑體字，重喺下邊多咗個指定颱風信號色底帶「台风」兩字嘅符號。喺茂名電白，當地重係繼續用緊第二版嘅颱風警報。
喺廣東是旦一個出海啲港口，有颱風時掛嘅警報信號同1994年6月4號到2000年10月31號喺深圳同珠海用過嘅版一模一樣。

現行信號
廣東大多數地區用緊嘅颱風警報如下：
不過亦有例外，喺廣州同珠海、深圳地區嘅表達含義同廣東其它地方唔同，喺茂名電白用嘅撈稿係第二版颱風警報信號。

廣州
廣州用緊嘅颱風警報方面，雖然圖標同廣東嘅品種一模一樣，但係有部份表達意義改咗。

珠海
珠海用緊嘅颱風警報方面，雖然圖標同廣東嘅品種一模一樣，但係表達意義改咗。

茂名電白
茂名電白地區用嘅颱風警報雖然繼續用緊第二版嘅警報，但佢嘅意義都跟廣東全省通用嘅第三版品種。不過佢對全廣東省做廣播時，用嘅係第三版警報。

舊警報
廣東雖然早期凈得廣州、深圳同珠海三個城市先至有颱風警報，但三個城市都唔統一，直到2000年11月1號先至全省統一符號。

廣州
廣州喺1995年6月1號到2000年10月31號間用過嘅颱風警報：
嗰時主要通過屏幕下邊啲跑馬字幕出現，未喺屏幕左上或右上角出現任何形式嘅颱風警報撈稿。

深圳、珠海
深圳同珠海兩地喺1994年6月4號到2000年10月31號間用過嘅颱風警報：
嗰時個撈稿喺屏幕右上角出現。